ร่างขอบเขตของงาน (Terms of Reference :  TOR)

โครงการปรับปรุงผิวจราจรถนนเลียบคลองชลประทาน  
หมู่ที่ ๕-๙  ตำบลบ้านใหม่   อำเภอระโนด  จังหวัดสงขลา
๑.ความเป็นมาของโครงการ
ตามแผนพัฒนาเศรษฐกิจขององค์กรปกครองส่วนท้องถิ่น และแผนยุทธศาสตร์การพัฒนาจังหวัดสงขลา ที่มุ่งการเป็นศูนย์กลางทางด้านเศรษฐกิจของภูมิภาค จึงมีความจำเป็นที่จะต้องมีระบบขนส่งและโครงสร้างพื้นฐาน โครงข่ายคมนาคมที่มีประสิทธิภาพ สะดวก และปลอดภัย ทั้งเส้นทางคมนาคมทางบกและทางน้ำ จึงจำเป็นต้องพัฒนาเพื่อประชาชนในพื้นที่และพื้นที่ใกล้เคียง ได้สัญจร ขนส่งสินค้าทางการเกษตรและประกอบกิจการอื่น ๆ ได้สะดวกรวดเร็วและมีประสิทธิภาพมากขึ้น
๒.วัตถุประสงค์ของโครงการ
การดำเนินการปรับปรุงผิวจราจร ถนนเลียบคลองชลประทาน  หมู่ที่ ๕-๙  ตำบลบ้านใหม่  อำเภอระโนด  จังหวัดสงขลา มีวัตถุประสงค์ ดังนี้
๒.๑ ประชาชนมีโครงข่ายการคมนาคมที่ได้มาตรฐาน  ใช้ในการสัญจรไปมา เพื่อความสะดวกปลอดภัยและรวดเร็วในการสัญจร การท่องเที่ยว และขนส่งทางการเกษตรยิ่งขึ้น

๒.๒ ส่งเสริมการลงทุนของภาคธุรกิจและภาคเอกชน และให้ประชาชนบริเวณสองข้างทางและในพื้นที่ใกล้เคียงมีคุณภาพชีวิตดียิ่งขึ้น

๒.๓ รักษาความสงบเรียบร้อยในหมู่บ้าน และเพิ่มประสิทธิภาพการบริหารมากยิ่งขึ้น
๓.คุณสมบัติของผู้มีสิทธิเสนอราคา

เพื่อให้การดำเนินการเป็นไปตามวัตถุประสงค์  จึงกำหนดคุณสมบัติผู้มีสิทธิเสนอราคาดังต่อไปนี้

๓.๑  เป็นผู้มีสิทธิเสนอราคาต้องเป็นผู้อาชีพรับจ้างงานที่ประกวดราคาจ้างด้วยวิธีการทางอิเล็กทรอนิกส์

๓.๒  ผู้มีสิทธิเสนอราคาต้องไม่เป็นผู้ที่ถูกระบุชื่อไว้ในบัญชีผู้ทิ้งงานของทางราชการและได้แจ้งเวียนชื่อแล้วหรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

๓.๓  ผู้มีสิทธิเสนอราคาต้องไม่เป็นผู้มีผลประโยชน์ร่วมกันกับผู้มีสิทธิเสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้มีสิทธิเสนอราคากับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการทางอิเล็กทรอนิกส์  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม

๓.๔  ผู้มีสิทธิเสนอราคาต้องไม่เป็นผู้ได้รับเอกสิทธิ์หรือคุ้มกัน  ซึ่งอาจปฎิเสธไม่ยอมขึ้นศาลไทย เว้นแต่รัฐบาลของผู้มีสิทธิเสนอราคาไม่มีคำสั่งให้สละสิทธิ์และความคุ้มกันเช่นว่านั้น

๓.๕  ผู้มีสิทธิเสนอราคาต้องเป็นนิติบุคคลและมีผลงานก่อสร้างประเภทเดียวกันกับงานที่ประมูลจ้างด้วย
วิธีการทางอิเล็กทรอนิกส์  ในวงเงินไม่น้อยกว่า   ๔,๕๓๗,๗๕๐.-บาท   (สี่ล้านห้าแสนสามหมื่นเจ็ดพันเจ็ดร้อยห้าสิบบาทถ้วน)  และเป็นผลงานที่เป็นคู่สัญญาโดยตรงกับส่วนราชการหน่วยงานตามกฎหมายว่าด้วยระเบียบบริหาร
- ๒ -

ราชการส่วนท้องถิ่นรัฐวิสาหกิจ หรือหน่วยงานเอกชน 
๔.  แบบรูปรายการ หรือคุณลักษณะเฉพาะ
โครงการปรับปรุงผิวจราจรเคพซีล (CAPE SEAL)  ถนนเลียบคลองชลประทาน  หมู่ที่ ๕-๙  ตำบล

บ้านใหม่ อำเภอระโนด จังหวัดสงขลา ความยาว ๗,๕๐๐ เมตร กว้าง  ๖  เมตร  ตามแบบแปลนองค์การบริหารส่วนตำบลบ้านใหม่
๕.  ระยะเวลาดำเนินการ


ภายในระยะเวลาก่อสร้าง ไม่เกิน ๙๐   วัน นับจากวันลงนามในสัญญาจ้าง
๖.  ระยะเวลาส่งมอบงานและการจ่ายเงินค่าจ้าง


ส่งมอบงานเป็นงวด ๆ  จำนวน ๓ งวด   ไม่เกิน ๙๐  วัน นับจากวันลงนามในสัญญาจ้าง ดังนี้
                     งวดที่ ๑ งานกรุยทางถางป่าขุดต่อ , งานปรับเกลี่ยแต่งและบดอัดคันทางเดิน, งานชั้นพื้นทาง
                      ภายในกำหนด  ๓๐ วัน
                      งวดที่ ๒  งานลาดยาง PRIME COAT  ๑๐๐ % , งานผิวทาง Cape  Seal  ๕๐ % 
                      ภายในกำหนด   ๓๐  วัน
                      งวดงานสุดท้าย  งานแล้วเสร็จทั้งหมด พร้อมเกลี่ยพื้นที่ทั้งหมด 
๗.  วงเงินในการจัดหา


เงินงบประมาณโครงการ      ๙,๐๗๕,๕๐๐.-       บาท



เงินราคากลางโครงการ        ๙,๐๗๕,๕๐๐.-       บาท
๘.  สถานที่ติดต่อเพื่อขอทราบข้อมูลเพิ่มเติม และส่งข้อเสนอแนะวิจารณ์ หรือแสดงความคิดเห็น


ประชาชนผู้สนใจ  สามารถวิจารณ์เสนอข้อคิดเห็น หรือข้อเสนอแนะเกี่ยวกับร่างขอบเขตของงานนี้เป็นลายลักษณ์อักษร โดยไปรษณีย์ตอบรับด่วนพิเศษ (EMS) ส่งไปที่ ที่ทำการปกครองอำเภอระโนด ตำบลระโนดอำเภอระโนด จังหวัดสงขลา ๙๐๑๔๐ โทรศัพท์ ๐-๗๔๓๙-๓๐๔๒ หมายเลขโทรสาร ๐-๗๔๓๙-๓๐๔๒ หรือเว็บไซต์ของที่ทำการปกครองอำเภอระโนด www.ranot-sk.go.th, www.songkhladopa.go.th โดยเปิดเผยตัว พร้อมระบุชื่อ ที่อยู่ หมายเลขโทรศัพท์ ที่สามารถติดต่อได้

ลงชื่อ       พิณทิพย์  แทนบุญ             ประธานกรรมการ

 (นางพิณทิพย์  แทนบุญ)
                                                              ลงชื่อ      สมนึก  คชตุ้ง
                     กรรมการ
  (นายสมนึก  คชตุ้ง)
                                                              ลงชื่อ         ณัฐฐาพร  ไชยโยธา             กรรมการ
 (นางณัฐฐาพร  ไชยโยธา)
                                                              ลงชื่อ          พงษ์ทิพย์  ช่วยแท่น            กรรมการ
                                                                           (นายพงษ์ทิพย์  ช่วยแท่น)
